Πανεπιστήμιο Κρήτης

Το Πανεπιστήμιο Κρήτης είναι ένα από τα σημαντικότερα Ανώτατα Εκπαιδευτικά Ιδρύματα που λειτουργούν στην Ελλάδα και ένα από τα τρία που βρίσκεται στην Κρήτη. Η έδρα του βρίσκεται στο Ρέθυμνο, με εγκαταστάσεις του ιδρύματος να υπάρχουν και στο Ηράκλειο Κρήτης. Οι φοιτητές του (προπτυχιακοί/μεταπτυχιακοί) τόσο σε Ρέθυμνο, όσο και σε Ηράκλειο, υπολογίζονται σε περίπου 20.000 φοιτητές.Επιδίωξη του Πανεπιστημίου είναι να γίνει ένα κέντρο Εκπαίδευσης για ολόκληρη τη Νοτιοανατολική Μεσόγειο.

 Το Πανεπιστήμιο Κρήτης ιδρύθηκε με το Νομοθετικό Διάταγμα υπ΄ αριθμόν 87 της 27ης Ιουλίου 1973, το οποίο προσυπογράφει ο Γεώργιος Παπαδόπουλος, ως «πρόεδρος» της Ελληνικής Δημοκρατίας, καθώς και σύσσωμο το υπουργικό του συμβούλιο. Σύμφωνα με τις διατάξεις του διατάγματος, το Πανεπιστήμιο Κρήτης είναι Ανώτατο Εκπαιδευτικό Ίδρυμα και λειτουργεί ως αυτοδιοικούμενο Νομικό Πρόσωπο Δημοσίου Δικαίου, υπό την εποπτεία του κράτους μέσω του υπουργού εθνικής παιδείας και θρησκευμάτων.Με το Προεδρικό Διάταγμα υπ' αριθμόν 296 της 27ης Σεπτεμβρίου 1973 το ιδρυμένο Πανεπιστήμιο αποκτά τον τίτλο «Πανεπιστήμιο Κρήτης» και έδρα αυτού ορίζεται το Ρέθυμνο.Οι πρώτοι φοιτητές του ιδρύματος εισήχθησαν το ακαδημαϊκό έτος 1977-78. Το Πανεπιστήμιο αποτελείται από πέντε Σχολές και δεκαέξι ακαδημαϊκά Τμήματα τα οποία προσφέρουν προπτυχιακά και μεταπτυχιακά προγράμματα σπουδών. Επίσης, οργανώνονται Θερινά Σχολεία και προγράμματα Δια Βίου Μάθησης. Το 1965 κατά την εξαγγελία από το Υπουργείο Παιδείας για το Πανεπιστήμιο Κρήτης, ορίσθηκε ότι στο Ρέθυμνο θα εδρεύει και η Γεωπονική Σχολή. Στο ίδρυμα λειτουργούν δεκάδες προγράμματα Μεταπτυχιακών Σπουδών στα γνωστικά αντικείμενα των τμημάτων του Πανεπιστημίου. Οι τίτλοι μεταπτυχιακών προγραμμάτων του ακαδημαϊκού έτους 2018-2019 είναι οι εξής: Αρχαίος Μεσογειακός Κόσμος Ιστορία της Τέχνης Σύγχρονη Ελληνική και Ευρωπαϊκή Ιστορία Βυζαντινές και Μεσαιωνικές Σπουδές Οθωμανική Ιστορία Κλασικές Σπουδές Βυζαντινή και Νεοελληνική Φιλολογία Γλωσσολογία Θεατρικές και Κινηματογραφικές Σπουδές Φιλοσοφία: Γνώση, Αξίες και Κοινωνία Βιοηθική Πολιτισμική Ανάλυση και Εκπαίδευση Επιστήμες της Αγωγής Επιστήμες της Αγωγής - Εξ Αποστάσεως Εκπαίδευση με την χρήση των ΤΠΕ (e-Learning) Επιστήμες της Αγωγής, Κριτική Παιδαγωγική και Εκπαίδευση Εκπαιδευτικών Ειδική Αγωγή Επιστήμες της Αγωγής: Θεωρία και Εφαρμογές Εφαρμογές της Ψυχολογίας στην Εκπαίδευση: Εναλλακτικές-Βιωματικές και Ενσώματες-Πολυτροπικές Ψυχοπαιδαγωγικές Προσεγγίσεις Επιστήμες της Αγωγής: Τέχνη και Εκπαίδευση Επιστήμες της Αγωγής: Σχολική Ψυχολογία-Πρόληψη & Ψυχοπαιδαγωγικές Παρεμβάσεις για Παιδιά Προσχολικής και Σχολικής Ηλικίας Επιστήμες της Αγωγής: Παιδαγωγική και Διδακτική Πράξη Επιστήμες της Αγωγής: Αναπτυξιακή Ψυχολογία και Παιδαγωγικές Εφαρμογές Κοινωνιολογία: Θεωρία, Πολιτισμός, Μετασχηματισμοί Οικονομική Θεωρία και Πολιτική Technology, Innovation Management and Entrepreneurship (TIME MBE) Τεχνολογία, Διαχείριση Καινοτομιών και Επιχειρηματικότητα Πολιτικό Σύστημα και Δημόσιες Πολιτικές Κλινικές Παρεμβάσεις στις Εξαρτήσεις Μοριακή και Εφαρμοσμένη Βιολογία Φυτών - Πράσινη Βιοτεχνολογία Περιβαλλοντική Βιολογία-Διαχείριση Χερσαίων και Θαλάσσιων Βιολογικών Πόρων Μοριακή Βιολογία – Βιοϊατρική Πρωτεϊνική Βιοτεχνολογία Υδατοκαλλιέργειες, Περιβάλλον και Κοινωνία / Aquaculture, Environment and Society Επιστήμη και Τεχνολογία Υλικών Επιστήμη και Μηχανική των Υπολογιστών Μαθηματικά και Εφαρμογές Εφαρμοσμένα και Υπολογιστικά Μαθηματικά Μαθηματικά στην Εκπαίδευση Προχωρημένη Φυσική Φωτονική - Νανοηλεκτρονική Χημεία Επιστήμες και Μηχανική Περιβάλλοντος Απομόνωση και Σύνθεση Φυσικών Προϊόντων με Βιολογική Δραστικότητα Νευροεπιστήμες Μοριακή Βάση των Νοσημάτων του Ανθρώπου Δημόσια Υγεία και Διοίκηση Υπηρεσιών Υγείας Εγκέφαλος και Νους Οπτική και Όραση Εμβόλια και Πρόληψη Λοιμώξεων σε παιδιά και εφήβους Βιοπληροφορική Αιματολογία - Ογκολογία Παιδιών και Εφήβων Επείγουσα και Εντατική Θεραπεία Παίδων και Εφήβων Ογκολογία: Από την Ογκογένεση έως τη Θεραπεία Ελληνική Φιλοσοφία και Φιλοσοφία των Επιστημών Συστηματική Φιλοσοφία Οργανικά Ηλεκτρονικά και Εφαρμογές Ανόργανη Βιολογική Χημεία Ιατρική Φυσική και Ακτινοφυσική Το Πανεπιστήμιο έχει σημαντική ερευνητική δραστηριότητα και έχει αναπτύξει συνεργασίες με άλλα ιδρύματα και οργανισμούς. Το Πανεπιστήμιο της Κρήτης αξιολογείται ως ένα από τα καλύτερα πανεπιστήμια της Ελλάδας.Το 2018 καθώς και το 2019 κατέλαβε την πρώτη θέση ανάμεσα στα ελληνικά ΑΕΙ στη κατάταξη των Times Higher Education (THE), ενώ βρίσκεται στην θέση 351-400 στη διεθνή κατάταξη.Το 2016 το Πανεπιστήμιο Κρήτης αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) ως Worthy of merit.Τις δραστηριότητες του πανεπιστημίου ενισχύει ιδιαίτερα η συνεργασία με το Ίδρυμα Τεχνολογίας και Έρευνας. Η κεντρική βιβλιοθήκη στο Πανεπιστήμιο Κρήτης ιδρύθηκε το 1977-1978, αποτελώντας το πρώτο κεντρικό κτήριο του Πανεπιστημίου Κρήτης. Η συλλογή της καλύπτει τα επιστημονικά πεδία που θεραπεύουν τα Τμήματα των Σχολών του Πανεπιστημίου, βάσει των προγραμμάτων σπουδών. Περιλαμβάνει περισσότερους από 400.000 τόμους βιβλίων, πάνω από 32.000 τόπους επιστημονικών περιοδικών, πολλά αρχεία και χάρτες, οπτικοακουστικά μέσα, ηλεκτρονικά περιοδικά και πολυάριθμα εκπαιδευτικά CD-ROMs. Η συλλογή της διατηρείται στο χώρο του βιβλιοστασίου ο οποίος είναι ελεύθερης πρόσβασης για τους χρήστες της. Στο Ρέθυμνο βρίσκονται οι κεντρικές διοικητικές υπηρεσίες, η Πρυτανεία, η Σύγκλητος και η Κεντρική Βιβλιοθήκη και λειτουργούν η Φιλοσοφική Σχολή, η Σχολή Κοινωνικών Επιστημών και η Σχολή Επιστημών Αγωγής. Στο Ηράκλειο Κρήτης υπάρχουν υποδιευθύνσεις και τμήματα διοικητικών υπηρεσιών που υποστηρίζουν τη Σχολή Θετικών και Τεχνολογικών Επιστημών και τη Σχολή Επιστήμων Υγείας. Ανώτατα Εκπαιδευτικά Ιδρύματα στην Ελλάδα Πανεπιστήμιο Κρήτης - Επίσημη Ιστοσελίδα (Ελληνικά) (Αγγλικά) Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) (Ελληνικά) (Αγγλικά) Μονάδα Διασφάλισης Ποιότητας και Αξιολόγησης Πανεπιστημίου Κρήτης (Ελληνικά)